ROHIT
ఆసీస్‌ఫై రోహిత్‌ శర్మ సిక్సర్ల రికార్డు
బెంగళూరు : టీమిండియా ఓపెనర్‌ రోహిత్‌ శర్మ మరో అరుదైన ఘనత సాధించాడు. ఆస్ట్రేలియాపై వన్డేల్లో 50 సిక్సర్లు బాదిన తొలి బ్యాట్స్‌ మెన్‌గా అవతరించాడు. బెంగుళూరు చిన్నస్వామి స్టేడియంలో జరిగిన నాలుగో వన్డేలో రోహిత్‌ ఏకంగా ఐదు సిక్సర్లు బాదాడు. ఆడమ్‌ జంపాలో రెండు, ట్రావిస్‌ హెడ్‌, కమిన్స్‌, రిచర్డ్‌సన్‌ బౌలింగ్‌లో ఒక్కో సిక్సర్‌ కొట్టాడు. రోహిత్‌ శర్మ కండబలం గురించి అందరికీ తెలిసిందే. అతడు కసిగా బాదితే బంతి నేరుగా స్టాండ్స్‌ దాటి స్టేడియం అవతల పడుతుంది. అలాంటి కళ్లు చెదిరే షాట్లను ఇప్పటికే ఎన్నో చూశాం. ఇం డోర్‌లో నిర్వహించిన మూడో వన్డేలోనూ రోహిత్‌ కొట్టిన బంతి స్టేడియం దాటిపోవడంతో కొత్త బంతితో ఆట మొదలు పెట్టారు. కెరీర్‌లో 167 వన్డేలు ఆడిన రోహిత్‌ మొత్తం 141 సిక్సర్లు బాదగా అందులో ఆసీస్‌పైనే 50 కావడం గమనార్హం. రోహిత్‌ తర్వాత ఆసీస్‌ఫై ఎక్కువ సిక్సర్లు (39) ఇంగ్లాండ్‌ సారథి ఇయాన్‌ మోర్గాన్‌ బాదాడు.